Kamu bisa jelasin ke aku soal Senarai kerajaan Islam di Nusantara dalam bahasa melayu?

Islam berkembang pesat di kawasan Nusantara melalui perdagangan pada abad ke-14 dan ke-15 Masihi. Penyebaran Islam berkembang pesat dengan pemelukan Islam oleh raja-raja di Nusantara. Kerajaan terawal di Nusantara dipercayai Kerajaan Jeumpa pada 717 Masihi yang terletak di Aceh. Perkembangan Islam bertambah pesat apabila berlaku perluasan kuasa seperti dilakukan oleh Kesultanan Aceh Darussalam dan Kesultanan Melaka<Ref>"Pemerintah Pertama Melaka: Parameswara (1394-1414)". Sejarah Malaysia. Perpustakaan Negara Malaysia. 2000. Dicapai pada 2009-01-22.]]

Teori kedatangan Islam secara langsung dari Tanah Arab

Catatan sejarah Cina ada menyebut bahawa pada abad ke-7 Masihi, orang-orang Arab telah sampai ke Tanah Jawa. Pada tahun 684, mereka telah mendirikan sebuah perkampungan di pantai barat Pulau Sumatera.

Menurut satu catatan lagi, pada zaman pemerintahan khalifah Al-Makmun bin Harun Ar-Rashid, seorang nakhoda telah memimpin seramai 100 orang mubaligh dengan seorang daripada kalangan mereka berketurunan Quraish belayar menuju ke Nusantara untuk menyebarkan Islam. Apabila mereka sampai di Perlak, mereka mengadap Raja Perlak, Acheh dan berjaya mengislamkan baginda. Baginda Raja Perlak mengahwinkan puterinya itu dengan mubaligh Quraish itu tadi sementara mubaligh lain berkahwin dengan wanita biasa. Hasil perkahwinan mubaligh Quraisy dengan puteri raja tersebut, mereka dikurniakan seorang putera lalu diberi nama Syed Abdul Aziz yang kemudian menjadi Sultan Perlak.

Terdapat juga dalam satu catatan Barat menyebut bahawa pada tahun 717 Masihi, sebuah angkatan laut Islam yang terdiri daripada 35 buah kapal berlayar dari Tanah Arab menuju ke China. Dalam perjalanan ke China, kapal-kapal itu telah berhenti sebentar di pantai Malabar di Kerala, India; Srivijaya dan Palembang. Ketika mereka berhenti, mereka telah berdakwah dan menyebarkan agama Islam di situ.